CELEX: 31981R2044
Language: el
Date: 1981-07-20 00:00:00
Title: Κανονισμός (ΕΟΚ) αριθ. 2044/81 τής Επιτροπής τής 20ής Ιουλίου 1981 περί παρεκκλίσεως, γιά τήν περίοδο εμπορίας 1981/82, από τήν προθεσμία καταθέσεως τών συμβολαίων γιά τούς σπόρους κίκεως πού προβλέπεται στόν κανονισμό (ΕΟΚ) αριθ. 2081/79

Avis juridique important

|

31981R2044

Κανονισμός (ΕΟΚ) αριθ. 2044/81 τής Επιτροπής τής 20ής Ιουλίου 1981 περί παρεκκλίσεως, γιά τήν περίοδο εμπορίας 1981/82, από τήν προθεσμία καταθέσεως τών συμβολαίων γιά τούς σπόρους κίκεως πού προβλέπεται στόν κανονισμό (ΕΟΚ) αριθ. 2081/79  

Επίσημη Εφημερίδα αριθ. L 200 της 21/07/1981 σ. 0034 - 0034

***** ΚΑΝΟΝΙΣΜΟΣ (ΕΟΚ) αριθ. 2044/81 ΤΗΣ ΕΠΙΤΡΟΠΗΣ  της 20ής Ιουλίου 1981  περί παρεκκλίσεως, για την περίοδο εμπορίας 1981/82, από την προθεσμία καταθέσεως των συμβολαίων για τους σπόρους κίκεως που προβλέπεται στον κανονισμό (ΕΟΚ) αριθ. 2081/79  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2874/77 του Συμβουλίου της 19ης Δεκεμβρίου 1977 περί προβλέψεως ειδικών μέτρων για τους σπόρους κίκεως (1), και ιδίως το άρθρο 2 παρ. 5,  Εκτιμώντας:  ότι, κατά το άρθρο 2 παράγραφος 2 του κανονισμού (ΕΟΚ) αριθ. 2874/77, η ενίσχυση χορηγείται μόνον εφ όσον η τιμή πωλήσεως που προβλέπεται στα συμβόλαια που συνάπτονται με τους παραγωγούς είναι τουλάχιστον ίση με την ελαχίστη τιμή που αναφέρεται στο ίδιο άρθρο· ότι, σύμφωνα με το άρθρο 4 του κανονισμού (ΕΟΚ) αριθ. 2081/79 της Επιτροπής (2), τα εν λόγω συμβόλαια πρέπει να κατατίθενται το αργότερο στις 31 Μαΐου εκάστου έτους·  ότι, λαμβανομένης υπόψη της αργοπορίας καθορισμού της ελάχιστης αυτής τιμής, για την περίοδο 1980/81, πρέπει, για να επιτραπεί στους παραγωγούς να επωφεληθούν της ενισχύσεως, να μεταφερθεί, για την περίοδο 1981/82, η ανωτέρω προθεσμία στις 31 Αυγούστου 1981·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από τις διατάξεις του άρθρου 4 του κανονισμού (ΕΟΚ) αριθ. 2081/79, τα συμβόλαια για τους σπόρους κίκεως, για την περίοδο 1981/82, δύνανται να κατατίθενται το αργότερο στις 31 Αυγούστου 1981.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 332 της 24. 12. 1977, σ. 1.  (2) ΕΕ αριθ. L 244 της 27. 9. 1979, σ. 11.